Document ID: 32008R0446

KOMISJONI MÄÄRUS (EÜ) nr 446/2008,
22. mai 2008,
millega kohandatakse 2008. aastal teatavaid hariliku tuuni kvoote vastavalt nõukogu määruse (EMÜ) nr 2847/93 (millega luuakse ühise kalanduspoliitika suhtes rakendatav kontrollisüsteem) artikli 21 lõikele 4
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 2847/93, millega luuakse ühise kalanduspoliitika suhtes rakendatav kontrollisüsteem, (1) eriti selle artikli 21 lõiget 4,
ning arvestades järgmist:
(1)
Nõukogu määrusega (EÜ) nr 41/2007 (2) määrati kindlaks hariliku tuuni kogused, mida võib 2007. aastal püüda ühenduse laevadega Atlandi ookeanis ida pool 45o läänepikkust ja Vahemeres.
(2)
Prantsusmaa ja Itaalia ületasid 2007. aastal oma hariliku tuuni kvooti.
(3)
Ühenduse käsutuses oleva osa ammendumise tõttu keelati komisjoni määrusega (EÜ) nr 1073/2007 (3) hariliku tuuni püük Küprose, Kreeka, Hispaania, Malta ja Portugali lipu all sõitvatel laevadel või nimetatud riikides registreeritud laevadel.
(4)
Määrus (EÜ) nr 1073/2007 jõustus enne, kui Küpros, Kreeka, Hispaania, Malta ja Portugal oma püügikvoodid ammendasid. Kõnealused liikmesriigid ei suutnud 2007. aastal ära kasutada kvoote 438,6 tonni ulatuses.
(5)
Nõukogu määrusega (EÜ) nr 40/2008 (4) määratakse kindlaks hariliku tuuni kogus, mida võib 2008. aastal asjaomastes piirkondades püüda.
(6)
On asjakohane vähendada Prantsusmaa ja Itaalia 2008. aasta hariliku tuuni kvoote ning jaotada vähendatud kogused asjakohaselt nende liikmesriikide vahel, kes said kalastamiskeelu enne oma kvootide ammendamist.
(7)
Käesoleva määrusega ette nähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Prantsusmaale ja Itaaliale 2008. aastaks eraldatud hariliku tuuni (Thunnus thynnus) kvoote vähendatakse ning vähendatud kogused jaotatakse Kreeka, Hispaania, Küprose, Malta ja Portugali vahel aastaks 2008 vastavalt lisas esitatule.
Artikkel 2
Käesolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 22. mai 2008

Labels: 6